Them Crooked Vultures (אלבום)

Them Crooked Vultures (בעברית: הנשרים הרעים ההם) הוא אלבום הבכורה של סופרגרופ הרוק האמריקנית Them Crooked Vultures. האלבום יצא לחנויות ב-16 בנובמבר 2009, ומתוכו הגיעו שני סינגלים: "New Fang", שהושק ב-26 באוקטובר, ו-"Mind Eraser, No Chaser", שהושק ב-3 בנובמבר. האלבום הגיע למקום ה-12 בבילבורד 200, לאחר שמכר 70,000 עותקים בשבוע הראשון לצאתו.

 יציאה לאור 
הסינגל הראשון מהאלבום, New Fang, יצא ב-26 באוקטובר 2009. ב-3 בנובמבר הושק רשמית השיר "Mind Eraser, No Chaser", שהוצע להורדה חינמית בחנות iTunes.

האלבום יצא לחנויות באירלנד, גרמניה, הולנד, בלגיה ואוסטרליה ב-13 בנובמבר 2009. הוא הגיע לארצות הברית בחברות DGC ו-Interscope (שתיהן חברות בת של יוניברסל מיוזיק גרופ) ב-17 בנובמבר 2009; וכן לבריטניה יום לפני כן בחברת תקליטי RCA. לפני תאריך ההוצאה לאור הרשמי האלבום הופיע בערוץ ה-YouTube הרשמי של הלהקה.

 רשימת רצועות 

 סינגלים 
 New Fang 200px יצא לשווקים 26 באוקטובר 2009 ז'אנר הארד רוק, רוק אלטרנטיבי אורך 3:49 מילים ג'וש הום, ג'ון פול ג'ונס ודייב גרוהל מפיק Them Crooked Vultures
New Fang ("ניב חדש") הוא סינגל הבכורה של סופרגרופ ההארד רוק האמריקנית Them Crooked Vultures. זה היה השיר הראשון עליו עבדה הלהקה. השיר יצא כסינגל הראשון מאלבום הבכורה של הלהקה, Them Crooked Vultures, ב-26 באוקטובר 2009. השיר נכנס לרשימת עשרת שירי האלטרנטיב הטובים ביותר במגזין בילבורד (מקום עשירי), וכן לעשרים השירים הטובים ברוק המיינסטרים (מקום 13) וברוק (מקום 14). השיר, שבוצע ב-15 באוקטובר בהופעה בניו יורק, תואר על ידי המבקר נייט צ'ינן מהניו יורק טיימס, כשיר מהעליזים של הלהקה, עם רמז לרוק דרומי.

 ביקורות 
ביקורות מקצועיות מבקר  ציון AllMusic  11px11px11px11px11px Entertainment Weekly  (B+) Kerrang!  11px11px11px11px11pxRolling Stone  11px11px11px11px11pxSlant 11px11px11px11px11pxThe Times 11px11px11px11px11px The Independent 11px11px11px11px11px The A.V. Club  (B+) Chicago Tribune  11px11px11px11px Drowned in Sound  (5/10)

באתר Metacritic, שמסכם ביקורות מיקצועיות לציון סופי, קיבל האלבום ציון 75 מתוך 100, בהתבסס על 23 ביקורות. הכתב גרג קוט מה-Chicago Tribune העניק מחמאות רבות לאלבום במאמרו, וציון של 3.5/4. הוא כתב במאמרו שהאלבום מלא ב"ריפים מלוכלכים ומלודיות נדבקות", והלל את עבודתו של רב הנגן ג'ון פול ג'ונס, וכינה את "שליטתו במרקם, אם בקלבינט מגניב ב-'Scumbag Blues,' פסנתר קלאסי ב-'Spinning in Daffodils' או גיטרת סלייד ב-'Reptiles'" ה"נשק הסודי" של הלהקה. סטיב היידן מאתר A.V. Club אמר שהאלבום "לא משתווה למגניבות הברורה של אבותיו [הכוונה ללד זפלין, נירוונה וקווינס אוף דה סטון אייג']; הוא נשמע כמו אלבום קווינס אוף דה סטון אייג' באיכות ירודה." עם זאת, הוא כתב במאמר שהאלבום היה "כיף חיים טהור", העניק לו ציון B+, וכתב ש"ההנאה הגדולה ב-Them Crooked Vultures היא לשמוע שלושה נגנים מוכשרים מאוד שמתחברים במהירות ובקלות בשירים שבנוים על ריפים פשוטים, שהומצאו תוך שעשוע חמש דקות לפני כן."

דייוויד קוואנטיק מה-BBC נתן לאלבום ביקורת חיובית מאוד וכתב, "אלבומם הראשון הוא אכן מעולה. [...] האלבום נשמע כמו QOTSA, כאשר הום מנגן בגיטרה ושר, אבל עם, לא מפתיע, נגיעות דמויות-זפלין. השיר 'Scumbag Blues' היה יכול להתאים מאוד באלבום זפלין השני, והסינגל המצוין 'No One Loves Me & Neither Do I', הוא בן דודו הרחוק של Trampled Under Foot [שיר של לד זפלין]. ביחד הם יוצרים אלבום רוק ראוי שמודע לשורשיו."

 מצעדים 
מצעד (2009) מיקוםשיא אוסטרליה4 אוסטריה25 בלגיה (פלנדריה)26 בלגיה (ולוניה)52 קנדה (הארד רוק)1 פינלנד13 צרפת38 הולנד9 ניו זילנד2 שוודיה53 שווייץ10 בריטניה13 בריטניה (רוק)1 ארצות הברית בילבורד 20012

קישורים חיצוניים

 הערות שוליים 

קטגוריה:אלבומי בכורה מ-2009
קטגוריה:אלבומי רוק אלטרנטיבי